Patvirtinta

Merkinės krašto muziejaus direktoriaus

Mindaugo Černiausko

2019 m. spalio 8 d. įsakymu Nr. IV-7

**MERKINĖS KRAŠTO MUZIEJAUS MUZIEJININKO-MOKSLINIO DARBUOTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Merkinės krašto muziejaus muziejininko-mokslinio darbuotojo pareigybė priskiriama specialistų grupei.

2. Pareigybės lygis – A2 lygis.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. Muziejininku-moksliniu darbuotoju (toliau muziejininkas) gali dirbti tik asmuo turintis humanitarinių arba socialinių mokslų išsilavinimą. Būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

3.2. Muziejininkas(ė) privalo išmanyti Muziejų ir kitus Lietuvos Respublikos įstatymus bei teisės aktus, susijusius su jo atliekamu darbu, Lietuvos kultūros ministro 2005 m. gruodžio 16 d. įsakymu Nr. ĮV-716 patvirtintą Muziejuose esančių rinkinių apsaugos, apskaitos ir saugojimo instrukciją, būti susipažinęs su Merkinės krašto muziejaus nuostatais, vidaus darbo tvarkos taisyklėmis, darbo sutartimi, šiuo pareigybės aprašu. vadovautis Lietuvos Respublikos įstatymais ir kitais teisės aktais,

susijusiais su jo atliekamu darbu, darbo sutartimi ir pareigine instrukcija.

3.3. Muziejininkas(ė) privalo išmanyti dokumentų valdymo ir lietuvių kalbos kultūros reikalavimus, turėti organizacinių gabumų, mokėti savarankiškai planuoti ir organizuoti savo darbą, pristatyti savo veiklą, būti atviras naujovėms ir pokyčiams, sąžiningas ir tolerantiškas, turi mokėti aiškiai pateikti informaciją žodžiu ir raštu bei gebėti vykdyti šiame pareigybės aprašyme nustatytas funkcijas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. Muziejininkas(ė) yra kartu ir mokslinis darbuotojas, savarankiškai tyrinėjantis Merkinės

krašto istoriją, kultūrinį palikimą.

4.2. Sugebėti savarankiškai planuoti ir vykdyti mokslinę veiklą, susijusią su Merkinės krašto

istorijos, kultūrinio ir gamtinio paveldo pažinimu, laiku ir tinkamai atlikti pavestą darbą, vykdyti teisėtus tiesioginio viršininko nurodymus, vengti bet kokio neigiamo poveikio Merkinės krašto muziejaus

reputacijai ir jo suteikiamoms paslaugoms;

4.3. Rinkti ir kaupti eksponatus – muziejines vertybes, rinkti ir kaupti muziejinę medžiagą iš

įvairių šaltinių, kartu su vyriausiuoju fondų saugotoju vykdyti muziejinių vertybių mokslinę

inventorizaciją, esant reikalui rašyti eksponatų priėmimo aktus, sisteminti ir sudarinėti kolekcijas, pildyti eksponatų kartotekas, rūpintis eksponatais, esančiais ekspozicijoje ir rinkiniuose (sekti jų būklę ir

saugumą);

4.4. Tvarkyti bei saugoti eksponatus;

4.5. Atrinkti restauravimui skirtus eksponatus;

4.6. Ruošti straipsnius spaudai, publikuoti tyrinėjimų rezultatus, aktyviai prisidėti prie muziejaus

leidžiamų leidinių rengimo;

4.7. Rengti pranešimus bei dalyvauti konferencijose;

4.8. Pagal direktoriaus įsakymus atlikti eksponatų ar jų grupių patikrinimus;

4.9. Informuoti direktorių, policiją, muziejaus steigėją, Kultūros ministeriją, dingus muziejinei

vertybei ar ją sužalojus;

4.10. Planuoti, ruošti parodas, organizuoti jų pristatymą visuomenei, rūpintis istorinės ekspozicijos

kūrimu, atnaujinimu, papildymu;

4.11. Dalyvauti muziejaus vykdomoje edukacinėse programose, prisidėti jas rengiant, esant

reikalui vesti užsiėmimus.

4.12. Aptarnauti interesantus;

4.13. Vesti ekskursijas muziejaus lankytojams;

4.14. Dalyvauti muziejaus organizuojamose ekspedicijose;

4.15. Rengti projektus, dalyvauti kultūrinėse ir kitose projektinėse programose;

4.16. Ruošti metinius planus ir ataskaitas bei pateikti jas Merkinės krašto muziejaus direktoriui;

4.17. Dalyvauti muziejaus organizuojamose talkose;

4.18. Kelti kvalifikaciją;

4.19. Rūpintis muziejaus ir savo, kaip muziejaus atstovo, įvaizdžiu.

4.20. darbuotojas yra tiesiogiai pavaldus muziejaus direktoriui.

--------------------------------------------------------------